Case 3-1

Sykepleieproblem: Pernille sliter med anstrengt og smertefull pust, samt vond hoste – særlig nattestid.

R/T: Trange nedre luftveier, økt slimproduksjon og anspent bronkie- og respirasjonsmuskulatur. Luftveisinfeksjon. 
F/T: Nedsatt oksygenopptak, økt respirasjon, utmattelse og slapphet. Hosten gir sår og vond hals samt at den ødelegger nattesøvnen som fører til videre nedsatt allmenn tilstand. Sår hals fører til nedsatt appetitt og matinntak.
Ressurser: Pernille fikk diagnosen astma for 2 år siden og har derfor en erfaring som gjør at situasjonen ikke opptrer som ny og forvirrende. Hun har foreldre og 2 søsken, moren er med under sykehusoppholdet. 

Vurdering:

Situasjonen som Pernille er i nå må sees i direkte sammenheng med astmadiagnosen hun fikk som 3-åring. At hun også tidligere ofte har vært plaget av luftveisinfeksjoner samtidig som vi har registrert feber ved innleggelse, gjør at vi kan anta at hun også nå kan ha en luftveisinfeksjon. 
Bronkitt og bronkiolitt som er betegnelsene for infeksjon i henholdsvis bronkiene og bronkiolene, som ofte skyldes respiratorisk syncytialvirus. Lungebetennelse er en bakteriell infeksjon. Pernilles feber og ekspiratorisk stridor kan være symptomer på dette. Rtg. thorax og infeksjonsstatus er rekvirert av legen og vil gi svar på om det er en infeksjon til stede. Det er ikke uvanlig at små barn som er utsatt for bronkitt og/eller bronkiolitt utvikler astma. At Pernille har vært plaget av både astma og luftveisinfeksjoner tildligere kan derfor sees på som to sider av samme sak. (Wyller, 2005)
Astma er en obstruktiv lungesykdom som gir økt motsand av luftstrømmen og da særlig ekspiratorisk. I motsetning til KOLS som er er kronisk obstruksjon, er astma reversible anfall. Det er vanlig med en to delt årsaksforklaring til astma; enten en anafylaktisk autoimmun, en allergisk, reaksjon – eller bronkial hyperaktivitet. Sist nevnt er oftest tilfelle hos voksne, men disse to årsakene henger ofte sammen og en astmatiker vil være disponert for astmatisk anfall av begge årsaksgrunner. Under et anfall vil den glatte muskulaturen i bronkiene trekke seg sammen, samtidig vil den betennelsesreaksjonen som skjer under et astma anfall føre til ødem i slimhinnen og økt slimsekresjon. Dette fører til en betydelig forsnevring av de nedre luftveiene som medfører betydelig pustebesvær for Pernille. Hoste, og særlig natthoste, er også et typisk symptom som vi også ser hos Pernille. Spirometriske målinger vil være med på å kartlegge situasjonen til Pernille. PEF – peak expiratory flow – måling vil gi et mål på Pernilles ekspiratoriske kapasitet da denne måler den maksimale luftstrømmen. Denne vil jo være betydelig redusert under et anfall og også ved en nedre luftveisinfeksjon. Målinger før og etter medisinering vil gi et mål på i hvilken grad behandlingen er effektiv. Måling av blodgassverdier kan også gi en pekepinn på situasjonen. Pernille får målt Sa02 til 94% som ikke er alarmerende, men som vil være kritisk hvis den viser seg å være fallende. (Grønseth og Markestad, 2005)
Det vil være viktig med rask og effektiv behandling av eventuelle astma anfall hos Pernille under den tiden hun er innlagt. En eventuell luftveisinfeksjon vil det være viktig å få bukt med så tidlig som mulig siden Pernilles allmenntilstand allerede er ganske redusert. Tiltakene mot disse to problemene vil henge noe sammen og det er viktig at Pernille får god hjelp til begge deler. (Wyller, 2005)
Utifra de opplysningene vi har tilgjengelige om Pernille er det særlig to mulige årsaker som skiller seg særlig ut; røykende foreldre og katt som husdyr. Astmatikere vil være særlig utsatt for luftforurensinger og tobakksrøyk i hjemmet vil tilsi en betydelig luftforurensing som Pernille ikke bør utsettes for. Forfatteren av læreverket Det friske mennesket – det syke mennesket går så langt som å si at begge astmaformene blir ”…verre av luftforurensning, noe som blant annet innebærer at alle i husstanden bør være røykfrie.” (Wyller, 2005) Dyreepitel fra husdyr er en vanlig grunn til allergisk astma hos barn. Om Pernille har fått diagnostisert en allergi mot katt vet vi ikke noe om.
Den symptomatiske behandling ved astma anfall og også ved bronkitt og bronkiolitt vil være å gi adrenalin og adrenerge betaagonister. Adrenalin, Racemisk Adrenalin, kan dempe ødem og sekresjon i luftveiene. Adrenerge betaagoister er en gruppe  legemidler med tilsvarende egenskaper som adrenalin og noradrenalin, som vil si at de binder seg til betareseptorer på glatte muskelceller og fører til nedsatt muskelkontraksjon og dermed utvidede luftveier. Ventoline som Pernille blir gitt tilhører undergruppen salbutamol som gir en kortvarig virkning og brukes for å reversere et anfall. (Wyller, 2005) (Felleskatalogen 2006)
Bivirkninger som en bør være obs på ligger i at betareseptorer på andre organer, og særlig hjertet også kan få en binding til medikamentet, noe som kan gi takykardi og arytmi. Gitt som inhalasjon vil en i stor grad unngå at medikamenet binder seg til reseptorer andre steder enn i lungene og det er derfor liten sannsynlighet for typiske bivirkninger hos Pernille.

Ved bakteriell infeksjon i nedre luftveier, lungebetennelse, bør behandling med antibiotika skje så snart diagnosen er rimelig sikker. Hos pasienter med rimelig god allmenntilstand kan en gi fenoksymetylpenicillin ved hardere rammede pasienter gis ofte benzylpenicillin som Pernille blir gitt i form av medikamentet Penicillin. Den viktigste bivirkningen vi må være oppmerksom på hos Pernille vil være en allergisk reaksjon som kan være akutt og ganske ubehagelig.  (Felleskatalogen, 2006)

Den vonde og harde hosten som Pernille opplever er som nevnt et typisk symptom hos barn med astma og nedre luftveisinfeksjoner – ofte kan det være det eneste symptomet. Nå som Pernille har feber og allmenn tilstanden generelt er nedsatt vil dårlig nattesøvn og nedsatt mat- og væskeinntak pga sår hals fort føre til en alvorlig situasjon for Pernille. Det vil derfor være viktig og sette inn tilltak for å få ned feber og smerter, bedret nattesøvn og bedret ernæringsstatus for at Pernilles skal klare å mobilisere immunforsvaret slik at hun kan komme seg gjennom situasjonen. Se andre deler av oppgaven.
